Šķilbēnu pareizticīgo baznīca
Šķilbēnu Vissvētās Dievmātes piedzimšanas pareizticīgo baznīca ir 1929. gadā uzcelts Latvijas Pareizticīgās baznīcas dievnams, kas atrodas Balvu novada Šķilbēnu pagasta Šķilbanos. Vietējas nozīmes kultūras piemineklis. Pareizticīgo draudze Šķilbanos nodibinājās 1926. gadā, atdaloties no Baltinavas draudzes. Baznīca uzcelta 1929. gadā, to projektējis Vladimirs Šervinskis. Lielās dievnama iesvētīšanas svinības notika 1937.gada 30.maijā ar metropolīta Augustīna piedalīšanos. Kapsētā var aplūkot pēdējā Šķilbēnu muižas īpašnieka muižkunga Ivana Ļebedeva un viņa dēla Vsevoloda kapa vietu.